આ જ સમયે ધ્યેય આવ્યો. કર્ટસી પ્રમાણે ધ્યેય એ બંનેની રજા લઈને આવ્યો હોત. વળી, આમ તો બીજા કોઈ સંજોગ હોત તો ધ્યેયે પતિ-પત્ની વચ્ચે પડવાનું મુનાસિબ માન્યું ન હોત, પણ આજની પરિસ્થિતિ માત્ર એને કારણે સર્જાઈ છે, એને કારણે એકબીજાને અપાર ચાહતા પતિ-પત્ની એકબીજા સામે શંકા કરી રહ્યાં છે. એટલે જ કશિશ અને કૌશલને પરિસ્થિતિ સમજાવવી જોઈએ તે એવું માનતો હતો, પણ એ કશું કહે તે પહેલાં એને જોઈને કૌશલે એને ય આવતાંવેંત અડફેટે લીધો.